लॉन्चिंग से 2 मिनट पहले रॉकेट के इंजन में खराबी आई, अब कल दोपहर 12:15 बजे उड़ान भरेगा
NASA SpaceX Crew-6 Mission Launch; 4 Astronauts to Spend 6 Months in Space Station एलन मस्क की कंपनी स्पेस एक्स आज अंतरिक्ष में एक और इतिहास रचने वाली उड़ान भरेगी। 4 एस्ट्रोनॉट्स का क्रू इंटरनेशनल स्पेस स्टेशन (ISS) जाने के लिए भारतीय समयानुसार
NASA का स्पेस-X क्रू-6 मिशन की लॉन्चिंग टल गई है। रिपोर्ट्स के मुताबिक, स्पेस-X फॉल्कन-9 रॉकेट (ड्रैगन एंडेवर) के इंजन में खराब आने की वजह से लॉन्चिंग को रोका गया है। अब ये अमेरिका में फ्लोरिडा के कैनेडी स्पेस सेंटर नंबर 39A से सोमवार देर रात 1:45 बजे (भारतीय समयानुसार मंगलवार दोपहर को करीब 12:45 बजे) लॉन्च होगा।
स्पेस-X ने एक बयान में कहा- TEA-TEB ग्राउंड सिस्टम की खराबी के कारण क्रू-6 को लॉन्च नहीं किया गया है। स्पेस-X का फॉल्कन-9 रॉकेट चार अंतरिक्ष यात्रियों को इंटरनेशनल स्पेस स्टेशन (ISS) पहुंचाएगा। यह एलन मस्क के स्पेस-X की छठीं ऑपरेशनल क्रू फ्लाइट होगी। इसमें नासा के 2, रूस के 1 और UAE का एक अंतरिक्ष यात्री शामिल होंगे।
6 महीने रिसर्च करेंगे एस्ट्रोनॉट्स
एस्ट्रोनॉट्स का ये क्रू 6 महीने तक ISS पर रहेगा। यहां एस्ट्रोनॉट्स हार्ट मसल टिशू, माइक्रोग्रैविटी में ह्यूमन सेल और टिशू को प्रिंट करने के काबिल बायोप्रिंटर की टेस्टिंग करेगा। साथ रही ड्रग मैन्युफैक्चरिंग तकनीक पर रिसर्च भी करेगा।
स्पेस-X क्रू-6 मिशन करने वाले एस्ट्रोनॉट्स को जानिए...
क्रू-6 मिशन के 4 यात्रियों में नासा के अंतरिक्ष यात्री स्टीफन बोवेन और वॉरेन वुडी होबर्ग शामिल हैं। वहीं, UAE के अंतरिक्ष यात्री सुल्तान अल्नेयादी और रूस की अंतरिक्ष एजेंसी रोस्कोस्मोस के कॉस्मोनॉट एंड्री फेडेएव भी हैं।
अल्नेयादी UAE के चौथे और लॉन्ग ट्रम के स्पेस मिशन पर जाने वाले UAE के पहले अंतरिक्ष यात्री बनेंगे। उन्हें मोहम्मद बिन राशिद स्पेस सेंटर (MBRSC) के नासा और एग्जिऑम स्पेस के बीच हुए एक समझौते के तहत में चुना गया है।
ये खबर भी पढ़ें...
चीन ने अंतरिक्ष में भेजे 3 एस्ट्रोनॉट्स : 6 महीने नए स्पेस स्टेशन में रहेंगे
चीन धरती और समुद्र के साथ अंतरिक्ष में भी अपना वर्चस्व बढ़ा रहा है। चीनी स्पेस एजेंसी CMSA ने अंतरिक्ष में तीन एस्ट्रोनॉट्स भेजे। यह शेनझाऊ मिशन के तहत उड़ान भरने वाली 15वीं फ्लाइट थी। पढ़ें पूरी खबर...